Castell Powis: gyrwyr gwirfoddol gwych | National Trust
Castell Powis: gyrwyr gwirfoddol gwych
Ein tîm brwd o yrwyr gwirfoddol Ymddiriedolaeth Genedlaethol / Swantje Staar
Ers 2011, mae ein car cwrteisi wedi helpu cannoedd o ymwelwyr i ddringo i fyny i'r castell a dod i lawr i'r gerddi. Yn awr, mae ein tîm brwd o yrwyr gwirfoddol yn chwilio am yrwyr newydd, cyfeillgar i ymuno â nhw.
Mae ein gyrwyr gwirfoddol yn gwneud ymweliad â'r lle arbennig hwn sy'n perthyn i'r Ymddiriedolaeth Genedlaethol hyd yn oed yn brafiach. Maen nhw'n croesawu pawb: pobl sy'n cael trafferth ymlwybro ar hyd y terasau, teuluoedd sy'n ymgodymu a phramiau a hyd yn oed bobl sydd am mochel rhag y glaw! Eu nod yw sicrhau bod pawb sy'n ymweld â Chastell Powis yn cael profiad gwych.
Rydyn ni'n chwilio am yrwyr gwirfoddol newydd i ymuno â'r tîm, yn enwedig ar ddyddiau Gwener a Sadwrn neu yn achlysurol.
"Beth fyddai'n rhaid i mi ei wneud?" meddech chi
Y peth pwysicaf yw gwenu! Mae ein gyrwyr yn cynnig croeso cyfeillgar i'n holl ymwelwyr. Maen nhw yno bob amser i ateb cwestiynau neu gynnig help llaw.
Dywedodd Gary Wann, un o'n gyrwyr gwirfoddol: "Mae'n deimlad braf iawn cael helpu pobl i grwydro'r safle, yn enwedig y rhai fyddai'n methu mynd i'r ardd pe na baen ni yno i roi lifft iddyn nhw. Rydyn ni'n gallu cario cadeiriau olwyn yn ein car."
Os hoffech chi fod yn yrrwr gwirfoddol yng Nghastell Powis, neu holi am y gwaith, ffoniwch ni ar 01938 551929 (opsiwn 3) neu ebostiwch ni.
Edrychwn ymlaen at eich croesawu i'r tîm!
Gwirfoddoli yng Nghastell Powis
Ydych chi'n chwilio am ffordd wych o dreulio eich amser, cwrdd â phobl newydd a gwneud gwahaniaeth? Beth bynnag yw eich diddordebau neu'ch sgiliau, fe fydden ni wrth ein boddau'n clywed gennych chi.
Dewch i aros yn ein bwthyn Edwardaidd hardd sydd wedi'i leoli yn yr ardd ffurfiol dlws. Mae ganddo bedair llofft a lle i saith o bobl gysgu – y lle perffaith i aros ar eich ymweliad.
Amser siopa yng Nghastell Powis
Chwilio am yr anrheg perffaith i rywun neu am brynu rhywbeth i'ch helpu i gofio am eich ymweliad? Mae digon o ddewis i'ch plesio yn y ddwy siop.